འདི་ལྟར་སེམས་ཚེགས་དང་ཕང་སེམས་ཀྱི་ན་ཟུག་དག་ཚོར་བ་རྒོད་པོས་ངང་ཡིག་ངོས་སུ་ཕབ་བཞིན་པའི་སྐབས་སུ།ཁོ་བོས་གྲོགས་བླུན་པོ་སྨྱུག་ཐོགས་ཀྱི་སྐད་ཆ་ཞིག་དྲན་ཡོང་སྟེ།བོད་ལ་ཡོད་པ་ནི་ས་རེད་ལ།མེད་པ་ནི་མྱི་རེད།ཟེར་བ་བཞིན།ཏག་ཏག་བོད་ལ་ཡོད་པ་ནི་དགོན་པ་དང་གྲྭ་པ་ཡིན་པ་ལས།མེད་པ་ནི་ཤེས་ཡོན་ཅན་རེད་འདུགའདས་པའི་ལོ་རྒྱུས་ཁྲོད་ཕྱིར་རྟོག་ཅིག་བྱས་པ་ཡིན་ན།བོད་ཀྱི་མཁས་པ་ཡིན་ཟེར་བ་མཐའ་དག་ཆོས་ལུགས་རྒྱུན་འཛིན་གྱི་རང་རློམ་མཁན་ཤ་སྟག་ལས།དོན་གྱིས་ཤེས་ཡོན་ཅན་རྣལ་མ་ཞིག་ཁ་ཁེར་ཞིག་ལས་འཁྲུངས་མྱོང་མེད་པ་རེད།འོན་ཀྱང་།ཁ་ཁེར་ཞིག་ཡོད་མྱོང་བ་དག་ཀྱང་འུ་ཅག་རང་གིས་ངན་ལམ་དུ་བརྫངས་སོང་བ་རེད་ལ།དེའི་ནད་རོ་དེ་ད་ལྟ་ད་དུང་ཡང་ཤུགས་ཀྱིས་མཆེད་ཅིང་སྟོབས་ཀྱིས་འབར་བཞིན་ཡོད་པ་མ་རེད་དམ།